《送郑宣抚三首》
宋代·郭印

凛凛风霜镇玉关，文经武略自优閒。
蟠胸浩气吞云梦，盖世英名重泰山。
忧国屡形诗句里，折冲长在笑谈间。
四川父老攀依切，犹问牙樯几日还。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。